**AGENȚIA PENTRU PROTECȚIA MEDIULUI MEHEDINTI**

Nr. ................ / ....................

**Decizia etapei de încadrare**

**Nr. din 2024**

**DRAFT**

Ca urmare a solicitării de emitere a acordului de mediu, adresată de PRIMARIA MUN: DR TR SEVERIN pentru SC BRANTNER SERVICII ECOLOGICE SRL cu sediul in Dr Tr Severin, str. Mareșal Averescu nr.2 ,înregistrată la Agenția pentru Protecția Mediului Mehedinți cu nr.7066 din 23.05.2024 în baza Legii nr. 292/2018 privind evaluarea impactului anumitor proiecte publice și private asupra mediului și a Ordonanței de urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare, Agenția pentru Protecția Mediului Mehedinți

***decide***,

ca urmare a consultărilor desfășurate în cadrul ședinței Comisiei de Analiză Tehnică din data de 14.08.2024 si a completarilor depuse: anunturi depuse cu nr. .2024 că proiectul  ***”DESCHIDERE MODULE DEPOZIT ECOLOGIC 2A si 2B”*** propus a fi amplasat în intravilanul și extravilanul localității Halânga, com. Izvorul Bârzii, CF 52563

***nu se supune evaluării impactului asupra mediului.***

**Justificarea prezentei decizii:**

1. **Motivele pe baza cărora s-a stabilit neefectuarea evaluării impactului asupra mediului** sunt următoarele:
2. Proiectul se încadrează

* în prevederile Legii nr.292/2018 privind evaluarea impactului anumitor proiecte publice și private asupra mediului, Anexa nr.2, la pct pct.13.a) *Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”*, iar conform criteriilor de selecție pentru stabilirea evaluării impactului asupra mediului din Anexa nr. 3 ale aceleiași legi, nu se supune evaluării impactului asupra mediului.
* Investitia initiala privind “ Depozit ecologic de deseuri menajere al municipiului Drobeta Turnu Severin” care prevedea executia depozitului in 2 etape, a beneficiat de ACORD DE MEDIU nr. 82 din 04.09.2001 emis de Ministerul Apelor si Protectia Mediului
* proiectul propus nu intră sub incidenţa art.28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr.49/2011, cu modificările şi completările ulterioare, cf pdv.nr.258/28.05.2024 al Biroului CFM – Arii protejate
* proiectul propus intră sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare, nefiind necesara elaborarea SEICA, cf adresei ANAR ABA Jiu nr.12785/08.08.2024

1. **Caracteristicile proiectului**

**2.1Dimensiunea și concepția întregului proiect**

Prin proiect se urmareste extinderea depozitului de deseuri prin deschiderea celui de-al doilea modul, prevazut in Acordul de Mediu nr. 82 din 2001

Amplasamentul depozitului ecologic pentru deseuri menajere Drobeta Turnu Severin este localizat în satul Halanga, com. Izvoru Barzii, judeţul Mehedinti, la cca. 1,5 km de municipiul Drobeta Turnu Severin.

Depozitul ecologic de deşeuri de la Halanga are o suprafaţă totală de cca. 9,0 ha - celula 1 şi celula 2 cca 4,5 ha. Fiecare.

Deschiderea celulei 2 a depozitului de deseuri este determinata de obligatiile contractuale ale operatorului depozitului de deseuri

**Lucrări de deschidere a celulei 2 a depozitului ecologic de deseuri Halanga,jud.Mehedinti:**

Suprafata in plan a celulei 2 proiectate = 4,8 ha.

Lungimea rigolelor = 600 ml.

Suprafata drumurilor = 1200 mp.

Suprafata finala de etansare = 58.000 mp.

**Volumul total = 615.500 mc**

* volum celula 2A = 214.500 mc
* volum celula 2B = 227.000 mc
* volum intre celulele 2A-2B = 53.000 mc
* volum intre celulele 1-2 = 121.000 mc

Lucrările ce urmează a fi realizate sunt:

* Lucrări de terasamente pentru amenajarea cuvelor celulei 2A si 2B de depozitare şi a digurilor perimetrale. Realizarea pantelor/taluzelor bazei depozitului.
* Impermeabilizarea bazei depozitului.
* Sistemul de drenare şi colectare levigat, inclusiv racordarea la reţeaua de canalizare levigat existentă.
* Realizare sistem de canalizare ape pluviale.
* Extindere drumuri de incintă pentru accesul.
* Extinderea reţelei de iluminat exterior existentă
* Executie retea hidranti si bazin apa rezerva incendiu

**Lucrari de terasamente pentru amenajarea cuvei celulelor 2 de depozitare și a digurilor perimetrale. Realizarea Pantelor/taluzurilor bazei depozitului. Impermeabilizarea celulei de depozit.**

Lucrările de terasamente aferente modulelor 2 vor cuprinde:

* Curăţarea suprafeţei amplasamentului de vegetaţie sau alte structuri care pot constitui obstacole în desfăşurarea lucrărilor;
* Săpături în zona amplasamentului în sol vegetal, argilă şi soluri argiloase ;
* Umpluturi cu soluri corespunzătoare din punct de vedere calitativ ;
* Excavaţii şi umpluturi realizate cu argilă sau soluri argiloase ;
* Depozitarea corespunzătoare a solurilor excavate din amplasament.

**Defrişarea terenului**

Înainte de începerea lucrărilor de terasament, suprafaţa şantierului trebuie defrişată. Toate materialele rezultate în urma lucrărilor de defrişare trebuie transportate de la amplasament, aceasta fiind responsabilitatea Contractorului.

**Stratul din pământ vegetal**

Din zona de construcţie a corpului depozitului, a drumului se va îndepărta un strat de 0,3 m din pământ vegetal. Pământul vegetal care va fi reutilizat pentru revitalizarea pantelor şi a altor zone din corpul depozitului va fi depozitat pe şantier. În vederea depozitării solului, trebuie prevăzută pe şantier o zonă, unde solul va fi depozitat în grămezi. Solul care nu va fi folosit în acest scop trebuie îndepărtat de pe şantier, aceasta fiind responsabilitatea Contractorului.

După finalizarea lucrărilor de terasamente, trebuie insamantata iarba.

**Lucrări de excavare şi reumplere a solului**

Lucrările de terasamente în solurile cu granulaţie fină vizează zona în care va fi amplasat depozitul, măsurile de drenare a apei și drumul. Solul excavat care va fi folosit în continuare în lucrările de terasamente trebuie depozitat pe şantier. Acesta va fi depozitat în grămezi şi rulat. Contractorul va avea grijă ca procesul de evacuare a apei din grămezi să nu modifice caracteristicile solurilor.

În continuare, solul excavat poate fi redepozitat în zonele ce trebuie umplute din aria depozitului. Instalarea solului se va face în straturi. Grosimea unui strat nu trebuie să depăşească 0,20–0,30 m. Solul trebuie să fie compactat. Trebuie asigurată o densitate Proctor Dpr ≥ 97%. La instalare, trebuie realizată o pantă a stratului ≥ 4 %, care să asigure scurgerea apei.

Lucrările de terasament (excavările, umplerile şi realizarea pantelor) trebuie realizate cu cea mai mare atenţie, conform planşelor şi documentaţiei de proiectare corespunzătoare. Pantele de excavare trebuie să aibă o înclinaţie de 1:1,5. Pantele din zonele de umplere vor avea o înclinaţie de 1:2 sau mai mică. Pentru zonele cu pante line se va asigura o înclinaţie ≥ 4 % pe direcţia sistemelor de drenare a apei.

Pentru baza depozitului se vor realiza înclinaţii ale pantelor de 1:2. Baza depozitului va fi construită cu o pantă longitudinală ≥ 1,0 % şi o pantă transversală ≥ 3,0 %.

Solul excavat care nu va fi folosit la reumplere trebuie transportat de pe şantier, aceasta fiind responsabilitatea Contractorului.

**Descriere** **generală**

Digul reprezintă baza sistemului de impermeabilizare a pantelor interioare către cele doua compartimente ale modulului 2. Construirea digului va include lucrări de terasamente ale terenului existent, realizarea umpluturii pentru corpul digului, amenajarea unui covor vegetal în partea superioară şi înierbarea pantelor externe ale acestuia.

In plan longitudinal, baza modulului 2 de depozit se va executa cu panta generală de 2.1%, către căminele de colectare a levigatului.

In plan transversal, baza modulului 2 de depozit se execută cu pante de 3% către conductele de drenaj.

Taluzele finale ale digurilor vor avea o pantă de 1:2 si 1:2.5 la interior si 1:3 la exterior si vor fi construite în umplutură.

Dimensiunile geometrice ale digurilor sunt detaliate in Anexa 1.

Volumul total de deseuri este detaliat in plansele:

1. Vedere de ansamblu modulele 1 si 2

2. Volum depozitare intre modulul 1 si modulul 2

3. Volum util compartiment 2A

4. Volum util compartiment 2B

5. Volum intre compartimente 2A-2B

Sistemul de impermeabilizare a bazei compartimentelor 2A si 2B se proiectează şi se execută pe întreaga suprafaţă a modulului 2, atât la bază cât şi pe taluzele anterioare ale digurilor, în conformitate cu prevederile Ordinului 757/2004, fiind alcătuit din:

* Strat din material local de 0,5 m:
* Geocompozit bentonitic 4000 g/mp;
* Strat din geomembrană de polietilenă de înaltă densitate cu grosimea de 2,0 mm ;
* Strat de geotextil pentru protecţia membranei 1200 g/mp ;
* Strat drenant din pietriş 16-31,5 mm;

La dimensionarea şi execuţia straturilor menţionate mai sus se va ţine cont de următoarele informaţii:

**Bariera geologică construită**

Sistemul de impermeabilizare va acoperi atât baza modulului de depozitare, cât şi taluzele interioare ale digurilor perimetrale ce delimitează modulele şi digul de delimitare dintre cele două submodule, pe digul comun cu modulul 1 urmând a fi racordat la sistemul de impermeabilizare existent al modulului 1.

Bariera geologică construită se poate realiza prin următoarele metode :

* având în vedere gradul ridicat de impermeabilitate al materialului nativ din amplasament, este posibil ca acest material sa fie folosit la realizarea barierei geologice artificiale, prin compactarea în straturi succesive la umiditatea optima;
* completarea calităţilor materialului nativ argilos din amplasament cu un geocompozit cu bentonită cu masa unitară de 4.000 g/mp, care să asigure un coeficient uniform de impremeabilizare de 10-11 m/s.

Barieră geologică construită, realizată din material local, va fi executată din două straturi cu grosimea de 0,25 m fiecare.

Acestea vor reprezenta stratul suport pentru gecompozit bentonitic de 4000 g/mp și se vor compacta cu ajutorul unei role vibratoare, asigurându-se o suprafaţă cât mai netedă a stratului de material local. Imediat după recepţionarea calităţii stratului din materiale locale şi verificarea calităţii suprafeţei (teste de compactare), acesta se va acoperi cu gecompozit bentonitic 4000 g/mp.

**Impermeabilizarea modulului 2 de depozitare**

Compartimentele 2A si 2B ale modulului 2 de depozitare vor fi prevăzute cu un sistem de impermeabilizare şi un sistem de colectare a levigatului format din:

* Barieră geologică construita din materiale locale cu o grosime de 0,50 m, alcătuită din două straturi de 0,25 m fiecare;
* Strat din gecompozit bentonitic 4000 g/mp;
* Strat artificial de impermeabilizare - geomembrană din polietilena de înaltă densitate cu grosimea de 2,00 mm;
* Geotextil de protecţie cu greutatea specifică G = 1.200 g/mp ;
* Strat drenant din pietriş spalat sort 16/31,5 mm cu conţinut de carbonat de calciu mai mic de 10%, cu grosimea de 0,50 m;
* Conducte de drenaj şi colectare din polietilenă de înalta densitate De 250 mm PN 10;
* Geomembrana are rolul de a impermeabiliza modulul 2A si 2B a depozitului de deşeuri.

Pentru a asigura stabilitatea geomembranei pe pantele depozitului, geomembrana va fi ancorata în partea superioara a taluzului digurilor de contur şi a digului de separaţie între compartimente, pe zona de dig comun cu modulul 1 urmând a fi racordată la geomembrana de protecţie existentă a acesteia. Pentru impermeabilizarea taluzurilor se va folosi o geomembrana din polietilenă de înalta densitate, cu o grosimea nominală de 2,00 mm. Geomembrana va respecta cerinţele privind proprietăţile fizice ale geomembranelor în conformitate cu “Normativul tehnic privind depozitarea deşeurilor” publicat în MO Partea I nr. 86 bis/26.1.2005. **Integritatea sudurilor va fi testata in situ, odată cu analiza vizuală care să confirme lipsa oricăror defecte. Instalarea se va efectua doar de către personal specializat, atestat independent pentru sudura geomembranelor HDPE.** Toate cordoanele de sudura vor fi duble, cu posibilitatea de a fi testate cu aer comprimat în conformitate cu EN 12316-2/2000 si EN 12317-2/2000.

Protejarea geomembranei din polietilena de înaltă densitate împotriva penetrărilor mecanice care pot aparea în timpul instalării stratului drenant, se face cu ajutorul unui geotextil de protecţie cu greutatea specifica G = 1.200 g/m2, peste care se vor poza conducta şi stratul de drenaj. Geotextilul va fi realizat din fibre neţesute de polipropilenă stabilizat la acţiunea razelor solare şi a altor factori climatici. Caracteristicile fizice, mecanice, hidraulice şi de durabilitate a geotextilului vor fi în conformitate cu "Normativul pentru utilizarea materialelor geosintetice la lucrările de construcţii” NP 075-02.

**Sistemul de drenare şi colectare levigat, inclusiv racordarea la reţeaua de canalizare levigat existentă**

**Sistemul de drenare și colectare a levigatului este format din:**

* sistemul de colectare a levigatului la baza modulelor 2
* conductele pentru transportul levigatului
* căminele de vizitare

**Drenarea, colectarea şi tratarea levigatului**

Apa meteorică provenită de pe suprafaţa modulelor de depozit 2A si 2B va fi colectata prin intermediul a trei sisteme, astfel:

* colectarea apei meteorice convenţional curate provenită de pe suprafaţa exterioara a digului aferent modulului 2 (zona vestica, estica şi parţial nordică) se face prin intermediul şanţurilor de pământ amplasate la baza acestuia;
* colectarea apei meteorice drenată de pe suprafaţa interioară a modulului 2, reprezentând apa cu potenţial contaminat (levigat) se face prin intermediul stratului de drenaj şi al conductelor de drenaj;
* colectoare de canalizare a levigatului, provenit din zona interioară a modulului 2.

Levigatul este transportat prin intermediul sistemelor enumerate mai sus şi în cele din urmă, deversat prin intermediul reţelei existente deja pe amplasament executată odată cu modulul 1, în cadrul bazinului de retenţie levigat (laguna) existent.

**Strat de drenaj şi conducte de drenaj**

Conductele de drenaj sunt înglobate într-un strat drenant cu granulaţia 16/31,5 mm, realizat din pietriş spălat, cu conţinut de carbonat de calciu < 10%. Stratul drenant este dispus peste geotextilul de protecţie a geomembranei de polietilenă, având pantele la partea inferioară de 3% către conducta de drenaj.

La partea superioara, de o parte si de alta a conductei de drenaj, stratul drenant este orizontal. În exteriorul părţii orizontale, stratul drenant are panta de 3%.

Separarea stratului drenant de solurile depozitate se face cu ajutorul unui geotextil de separaţie cu greutatea specifica minimă G = 300 g/m2.

Materialului geotextil trebuie să aiba o permeabilitate ridicata (mai mare de 100 l/sec m2) şi o rezistenţă mecanică suficient de mare pentru nu fi deteriorat în timpul instalării sau în timpul operării.

Geotextilul va fi realizat din fibre neţesute de polietilenă, polipropilenă sau poliester stabil la acţiunea razelor solare şi a altor factori climatici, capabil să reziste la expunerea razelor solare pe o perioada de minimum 2 ani.

Caracteristicile fizice, mecanice, hidraulice si de durabilitate a geotextilului vor fi în conformitate cu “Normativul pentru utilizarea materialelor geosintetice la lucrările de construcţii” NP 075-02.

Stratul drenant are grosimea de 0,50 m.

În zona conductelor de drenaj grosimea stratului drenant este de minimum 0,50 m.

Conducta de drenaj va avea următoarele caracteristici:

* diametru exterior: 250 mm;
* grosime perete conducta: 22,80 mm;
* material: polietilena de inalta densitate PN 10, PE 100;
* fante amplasate perpendicular pe generatoarea conductei, fara bavuri;
* latimea fantelor: 8 mm;
* lungimea fantelor: 3 x 63 mm/2400;
* distanţa dintre fante: 50 mm;
* suprafaţa fantelor/metru de conducta: minimum 300 cm2/m;
* zona neperforată: 600;
* panta de amplasare: 1,0% în lungul generatoarei conductei, către căminele de conectare şi spălare;
* amplasare: în interiorul stratului drenant.

Lungimea totală a conductelor perforate de drenaj din PEID De 250 mm PE 100 PN 10 aferente modulelor 2A si 2B de depozitare este L = 695 m.

În exteriorul stratului drenant, în zona amonte şi aval a modulului 2, conductele de drenaj se continua cu conducte de polietilenă de inalta densitate fără fante, pana în căminele de spălare, respectiv conectare şi spălare.

Conductele de drenaj vor fi montate pana în afara digului perimetral.

Lungimea totala a conductelor PEID De 250 mm PE 100 PN 10 aferente modulelor 2A si 2B de depozitare este L = 695 m.

Sistemul de drenare a apelor din interiorul modulului 2 de depozitare va permite curăţarea conductelor cu jet de apă introdus prin căminele amplasate la căpătui aval al acestora. Conductele de drenaj vor fi prevăzute la căpătui aval cu flanşe oarbe, amplasate în exteriorul căminelor de conectare şi spălare, care vor fi îndepărtate numai pentru operaţiile de spălare a acestora.

In cadrul modulelor de depozit 2 s vor fi amplasate câte 4 conducte de drenaj, echidistante, la distanţă de cca. 30 m.

Conductele de drenaj se pot conecta între ele prin sudură cap la cap sau cu ajutorul mansoanelor electrosudabile.

**Colectoarele de canalizare a levigatului**

Conductele perforate de drenaj din cadrul modulelor 2 de depozit vor descărca în cadrul colectoarelor de levigat, ce vor fi racordate la reţeaua de colectare existentă, executată odată cu lucrările de la modulul 1.

Conectarea acestora se face în cadrul căminelor de conectare şi spălare (care vor permite curăţarea acestora cu jet de apă), prevăzute fiecare cu o vană de izolare din PEID Dn 250 mm.

Conductele de colectare vor avea următoarele caracteristici:

* diametru exterior: 315 mm;
* material: polietilenă de înalta densitate PN 10, PE 100;
* panta de amplasare: 0,50% în lungul generatoarei conductei, către bazinul de retenţie levigat (laguna) existent.
* lungimea conductelor 125 ml
* diametru exterior: 250 mm
* material: polietilenă de înalta densitate SDR7.4, PE 100;
* lungimea conductelor 695 ml
* diametru conductă de presiune DN 75 mm
* lungime conducta 62 ml

Conductele de colectare se pot conecta între ele prin sudură cap la cap sau cu ajutorul mansoanelor electrosudabile.

Căminele pentru levigat sunt din PEHD, cu un diametru nominal de 1,0 m. Dupa caminul CM3, se va monta un camin din PEHD, cu diametrul de 1,0 m cu o vana de separare. Pentru detalii, a se vedea plansa din partea desenata.

Dupa CM 3 se va monta o statie de pompare SPAU 1. Pentru detalii, a se vedea plansa din partea desenata.

**Realizare sistem de canalizare ape pluviale**

**Şanţuri de pământ dalate inferior**

Şanţurile amplasate la baza digului perimetral aferent modulului 2 de depozitare sunt de pamant, cu secţiune trapezoidală, având baza placata cu dale prefabricate de beton 500 x 500 x 50 mm, fiind destinate colectării şi transportului apei de ploaie convenţional curate.

Dimensiunile şanţului sunt:

* Latimea bazei mici 0,50 m;
* Latimea medie a bazei mari 2,50 m;
* Pantele taluzurilor 2:3;
* Adâncime variabilă.

Şanţurile se vor racorda la canalele existente in amplasament.

**Bazin de apă pentru stingerea incendiilor**

Un bazin de apă pentru stingerea incendiilor va fi construit în zona depozitului. Poziţia acestuia este prezentată în planşa nr. M 01

Bazinul are un volum de stocare de 300 m³. Bazinul cu apa pentru stingerea incendiilor va fi proiectat sub forma unui bazin deschis cu pante de 1 : 1.5. Fundul bazinului are următoarele dimensiuni: ca. 9,20 m x 9,55 m. Adâncimea bazinului este de 2.00 m şi asigură un volum de stocare de 300 m³.

Bazinul va fi complet etanşat cu o geomembrană cu grosimea de 2 mm. Aceleaşi reguli şi cerinţe ca pentru sistemul de etanşare a bazei depozitului vor fi aplicate în general şi pentru instalarea foilor de geomembrană . Geomembrana trebuie ancorată în digul superior de pământ.

Bazinul de apă pentru stingerea incendiilor este parţial umplut cu apă pluvială din şanţul perimetral şi parţial prin descarcarea efluentului epurat de la statia de epurare a levigatului, pentru a menţine constant nivelul apei şi volumul stocat.

El este alimentat prin conducte PE 100 SDR11-PN 16 225x20,5 cu o lungime de 682 ml din drenurile de sub celulele 2A si 2B.

De la bazin este prevăzut şi un deversor conectat la rigola.

Apa din acest bazin va fi folosita pentru umplerea sistemului de stingere a incendiilor prin intermediul unei statii de pompare

**Extinderea drumului intern pentru accesul la cele 2 module**

În vederea asigurării accesului la modulelor 2 , se va executa o rampa de acces, din drumul din incinta nou executat pe latura de nord cat si prelungirea drumului de acces pe latura vestică, conform planşelor anexate prezentului studiu. De asemenea, pe latura nord - estică se va extinde drumul de incintă existent paralel cu modulul 1, pe toată lungimea acesteia.

Structura rutieră va fi una de tip rigid, cu următoarea alcătuire:

* Strat de piatră spartă amestec optimal 0-70 – 30 cm
* Strat de piatră spartă amestec optimal 0-90 - 30 cm
* Strat de fundaţie din balast 0-63 mm , 30 cm;
* Teren de fundaţie bine compactat (coeficientului de pat, ko=120 MPa)
* Pe toata lungimea drumului dintre modulele 2 si 3, acest drum va fi asfaltat.
* Sistemul rutier este de 10 cm si format din strat binder 6cm si stat uzura 4cm.

Înclinaţia pantei este între 0,015%, iar a rampei cca. 1%. Suprafata drumului este de cca 1200 mp.

Darea în exploatare se va face cel mai devreme în 14 zile de la realizarea stratului din asfalt rutier.

Lucrările de drumuri se vor efectua cu respectarea tuturor prescripţiilor în vigoare specifice acestor lucrări.

Structura sistemului de drumuri trebuie executată după cum urmează:

* Lăţimea carosabilului 6,00 m
* Acostamente 0.5 m x 2
* Suprafata drumului 1200 mp

**Drenarea apei de pe carosabil**

Zonele pavate cu pietriş ale drumului de acces nou executat se drenează pe acostamente, spre şanţul de la baza taluzului.

**Extinderea reţelei de iluminat exterior existentă**

În vederea asigurării iluminatului pe timp de noapte se vor monta 3 stîlpi de iluminat pe latura latura estică a modulului 2.

Iluminatul exterior se va integra în iluminatul existent şi se va realiza cu corpuri de iluminat de acelaşi model cu cele existente, montate pe stâlpi metalici zincaţi.

Alimentarea cu energie electrică a corpurilor de iluminat montate pe stâlpi se va realiza cu cabluri de energie, armate, din cupru, pozate îngropat în pământ la cota de -0.8 m faţă de cota finită a terenului sistematizat. La subtraversări cablul va fi pozat in tub PVC KG montat îngropat.

* 1. **Cumularea cu alte proiecte existente și/sau aprobate:**

**Proiectul reprezinta o extindere a depozitului existent, la care in modulul I celula I A a fost deja inchisa, urmand ca dupa sistarea depozitarii deseurilor in modulul IB, sa fie inchis impreuna cu modulul IA.**

**Planul de depozitare al Celulei 2 prevede :**

- Etapa 1 : se vor depune deseuri in modulul 2A pana la cota digurilor.

- Etapa 2 : se vor depune deseuri in modulul 2B pana la cota digurilor.

- Etapa 3 : se vor depune deseuri in spatiul dintre modulul2A si modulul 1A precum si inaltarea in modulul 2A si spatiul dintre 2A-1A .

- Etapa 4 : se vor depune deseuri intre modulele 2Asi 2B.

- Etapa 5 : se se vor depune deseuri in spatiul dintre modulul 2B si modulul 1B precum si inaltarea in modulul 2B , spatiul dintre 2A-2B si spatiul dintre 2B-1B .

* 1. **Utilizarea resurselor naturale, în special a solului, a terenurilor, a apei și a biodiversității**

Resursele naturale folosite sunt: agregate naturale, balast, nisip ( pentru bariera geologica), achizitionate de la producatorii si comerciantii din zona, **solurile pentru realizarea digurilor perimetrale,** Strat drenant din pietriş spalat sort 16/31,5 mm cu conţinut de carbonat de calciu mai mic de 10%, cu grosimea de 0,50 m, soluri minerale ( argila ) pt etansare

Lucrarile se vor realiza atat mecanizat, cat si manual, in functie de complexitatea lor, dar numai de personal calificat.

* 1. **Cantitatea și tipurile de deșeuri generate/gestionate**

Cantitățile de deșeuri generate în perioada de construcție sunt dependente de sistemele constructive utilizate și de modul de gestionare a lucrărilor. Pentru toate deșeurile generate se va realiza sortarea la locul de producere și depozitarea temporară în incintă.

Deșeurile rezultate în urma desfășurării activităților de construcție-montaj sunt următoarele:

* ***deșeuri menajere*** (20 03 01), generate din activitatea muncitorilor; se vor depozita în container și vor fi predate pe bază de contract către serviciul de salubrizare al localității;
* ***deșeuri reciclabile***: deșeuri de hârtie și carton (20 01 01), deșeuri de ambalaje de plastic (15 01 02), pentru care se recomandă colectarea și depozitarea separată, în recipiente adecvate, special destinate, urmând a fi predate către societăți autorizate, în vederea valorificării;
* ***resturi de materiale geosintetice***;

Depozitarea resturilor reciclabile se va face în cadrul incintei, în containere individuale, diferențiate pentru fiecare material reciclabil și se vor stabili termene de ridicare cu o firmă specializată în acest sens.

Funcționarea obiectivului va genera deșeuri de tip menajer și deșeuri de ambalaje.

***2.5. Substanțele și preparatele chimice periculoase utilizate:*** nu este cazul***.***

**2.6 Poluarea și alte efecte negative**

**Depozitul judetean conform pentru deșeuri municipale operat de către SC BRANTNER SERVICI ECOLOGICE SRL funcționează pe acest amplasament din anul 2009.**

**Anterior înființării Depozitului Ecologic de deseuri pe acest amplasament nu s-au desfășurat alte activități poluante cu impact negativ asupra factorilor de mediu din zonă.**

***Factor de mediu apă***

în timpul lucrărilor de deschidere a Modului 2 principalele posibile surse de poluare a apelor ar putea rezulta ca urmare a scurgerilor de ulei sau combustibil ale utilajelor. De aceea se impune ca acestea să aibă revizia tehnică la zi.

Pe perioada functionarii depozitului, după finalizarea lucrarilor de deschidere a Modului 2, având în vedere faptul ca levigatul generat va fi tratat prin intermediul statiei de tratare a levigatului, nu există risc de poluare pentru ape.

Stația de tratare levigat se găsește în amplasamentul Depozitului Ecologic de Deseuri și este funcțională.

Depozitul extins va beneficia de un Sistem de monitorizare a mediului cf Ord nr. 757/2004:

* + 1. Montarea celor trei foraje de monitorizare a pânzei freatice;
    2. Furnizarea echipamentelor pentru monitorizarea levigatului şi a apei colectate de pe suprafaţa depozitului;

Instalaţiile de monitorizare includ următoarele componente:

Instalarea a trei foraje de monitorizare, fiecare cu un diametru de 5” şi o adâncime de 15,00 m; include furnizarea şi montarea echipamentelor necesare:

* 25 m tuburi PEHD, neperforate, diametru 5”
* 5 m tuburi PEHD, perforate, diametru 5”
* bentonit şi pietriş pentru umplutură
* strat de izolare a bazei
* acoperire puţ
* echipamente de siguranţă pentru a proteja puţul împotriva deteriorărilor.

Echipamentele de monitorizare fac parte din sistemul de monitorizare, care include:

* unitate de monitorizare a levigatului
* unitate de monitorizare a apei de suprafaţă

Toate echipamentele trebuie să fie rezistente la condiţiile meteorologice, unităţile pentru monitorizarea levigatului trebuie să fie rezistente la coroziune. Pentru toate echipamentele de monitorizare, trebuie asigurate controlul de calitate (obligatoriu marcat ca verificat).

Trebuie furnizate şi montate trei unităţi de monitorizare a apei, avându-se în vedere instalarea tuturor componentelor, programarea iniţială şi alimentarea cu energie electrică. Unităţile de monitorizare a apei cuprind:

* controlul levigatului la intrarea în căminul principal de colectare a levigatului,
* controlul apei scurse de pe suprafaţă la deversarea preaplinului

***Factor de mediu aer***

În perioada de construcţie a proiectului sursele de poluanţi atmosferici sunt reprezentate de:

- vehicule rutiere utilizate pentru transportul materialelor de construcţii si al altor echipamente;

- utilaje pentru diferite activităţi de construcţie-montaj

- manipularea materialelor de construcţie aflate sub formă de pulberi .

Aceste surse nu sunt de tipul surselor industriale staţionare şi au emisii temporare.

Poluanţii generaţi în atmosferă sunt cei specifici arderii motorinei precum şi particule în suspensie cu un spectru dimensional larg.

Gazele de eşapament de la vehiculele şi utilajele acţionate de motoarele cu ardere internă conţin:

- oxizi de azot (NOx şi N2O);

- oxizi de carbon (CO şi CO2);

- compuşi organici volatili (metan şi compuşi non metanici);

- metale grele (cadmiu, cupru, crom, nichel, seleniu, zinc);

- poluanţi organici persistenţi.

Emisiile de gaze de eşapament de la mijloacele de transport şi utilaje vor fi limitate prin condiţiile tehnice impuse la omologare şi apoi la inspecţiile tehnice periodice.

**In perioada lucrarilor vor exista degajări de praf și noxe în atmosferă. Ținând cont de faptul că depozitul nu este situat în apropierea unei arii protejate sau a unor zone locuite, poluarea produsă nu va provoca disconfort. Pentru limitarea poluării va fi necesar ca utilajele ce vor fi utilizate în timpul lucrărilor de închidere să aibă reviziile tehnice la zi.**

Ținând cont de anvergura investiției, condițiile de dispersie din zonă se apreciază că nu vor exista influențe majore, cuantificabile, în ceea ce privește calitatea aerului în zonă.

**In timpul exploatarii, gazul de depozit este preluat prin instalatia de extragere si ardere a gazului**

**Factor de mediu: AER – Monitorizarea se va face trimestrial.**

**Monitorizarea factorilor de mediu se va face pentru o perioadă de 30 de ani de la data închiderii celulei de deșeuri periculoase.**

***Zgomot și vibrații***

În faza de execuție, sursele de zgomot și vibrații sunt produse de utilajele si traficul auto din zona de lucru. A**vând în vederea amplasarea depozitului departe de o zonă locuită protejată, nu sunt necesare amenajări și dotări pentru protecția împotriva zgomotului și vibrațiilor**

***Factor de mediu sol/subsol***

În etapele de construcţie a proiectului sursele de poluanţi pentru sol, subsol şi ape freatice pot fi reprezentate de eventualele scurgeri accidentale de combustibil şi/sau substanţe chimice folosite la utilajele şi vehiculele prezente pe şantier.

* **Celulele din Modulul 2 ce urmeaza a fi deschise se afla in cadrul Depozitului judetean conform pentru deșeuri Halanga. Deschiderea celulelor face parte din programul de dezvoltare / administrare al operatorului. În alegerea optiunilor, am ținut cont de cerințele normativului 757/2004, analizand optiunea de etansare utilizand soluri minerale (argila) si solutia de etansare cu geocompozit bentonitic**
* Compartimentele 2A si 2B ale modulului 2 de depozitare vor fi prevăzute cu un sistem de impermeabilizare şi un sistem de colectare a levigatului format din: Barieră geologică construita din materiale locale cu o grosime de 0,50 m, alcătuită din două straturi de 0,25 m fiecare;Strat din gecompozit bentonitic 4000 g/mp;Strat artificial de impermeabilizare - geomembrană din polietilena de înaltă densitate cu grosimea de 2,00 mm; Geotextil de protecţie cu greutatea specifică G = 1.200 g/mp ;Strat drenant din pietriş spalat sort 16/31,5 mm cu conţinut de carbonat de calciu mai mic de 10%, cu grosimea de 0,50 m;Conducte de drenaj şi colectare din polietilenă de înalta densitate De 250 mm PN 10; Geomembrana are rolul de a impermeabiliza modulul 2A si 2B a depozitului de deşeuri.

Pentru a asigura stabilitatea geomembranei pe pantele depozitului, geomembrana va fi ancorata în partea superioara a taluzului digurilor de contur şi a digului de separaţie între compartimente, pe zona de dig comun cu modulul 1 urmând a fi racordată la geomembrana de protecţie existentă a acesteia. Pentru impermeabilizarea taluzurilor se va folosi o geomembrana din polietilenă de înalta densitate, cu o grosimea nominală de 2,00 mm. Geomembrana va respecta cerinţele privind proprietăţile fizice ale geomembranelor în conformitate cu “Normativul tehnic privind depozitarea deşeurilor” publicat în MO Partea I nr. 86 bis/26.1.2005. Integritatea sudurilor va fi testata in situ, odată cu analiza vizuală care să confirme lipsa oricăror defecte. Instalarea se va efectua doar de către personal specializat, atestat independent pentgeomembranelor HDPE. Toate cordoanele de sudura vor fi duble, cu posibilitatea de a fi testate cu aer comprimat în conformitate cu EN 12316-2/2000 si EN 12317-2/2000.

Protejarea geomembranei din polietilena de înaltă densitate împotriva penetrărilor mecanice care pot aparea în timpul instalării stratului drenant, se face cu ajutorul unui geotextil de protecţie cu greutatea specifica G = 1.200 g/m2, peste care se vor poza conducta şi stratul de drenaj. Geotextilul va fi realizat din fibre neţesute de polipropilenă stabilizat la acţiunea razelor solare şi a altor factori climatici.

* **se va construi un drum de acces pe celula. Drumul de acces va fi utilizat pentru lucrările de întreţinere și pentru monitorizarea postînchidere a celulei de depozitare deșeuri periculoare. Drumul de acces va avea o lăţime de circa 7 m şi va fi realizat dintr-un amestec de nisip şi pietriş (grosime ≥ 0,2 m), asfalt, partial pe o suprafata de 1200 mp, acest drum va fi asfaltat.**

**Lucrările şi dotările pentru protecţia solului şi a subsolului**

Se vor utiliza doar vehicule şi utilaje aflate în stare bună de funcţionare, corespunzător cerinţelor din domeniul protecţiei mediului.

Caracteristicile fizice, mecanice, hidraulice şi de durabilitate a geotextilului vor fi în conformitate cu "Normativul pentru utilizarea materialelor geosintetice la lucrările de construcţii” NP 075-02.

Se va achizitiona material absorbant in vederea interventiei prompte in cazul unor scurgeri accidentale de produse petroliere

Instalarea marcatorilor de tasare se va face potrivit coordonatelor materializate în plan din proiectul tehnic iar coordonatele topo finale în valoare absolută ridicate cu stații totale vor fi consemnate și utilizate ca puncte de plecare pentru monitorizarea grafică ulterioară.

Monitorizarea se va face trimestrial prin intermediul unei analize grafice, din care să rezulte evoluția tasărilor în coordonate topografice absolute, pentru fiecare marcator de tasare instalat

***Factor de mediu biodiversitate:***

***Proiectul se va implementa*** in afara oricarei arii naturale protejate, cf pdv nr. 258 din 28.05.2024 emis de Biroul CFM Arii Protejate

***Peisajul***

În timpul realizării lucrărilor, peisajul nu va fi afectat de prezența utilajelor și a echipelor de muncitori.

***Mediul social și economic***

Cele mai apropiate localitati se afla in partea Nordica la distanta de 570 m, in partea Vestica la 750 m, in partea Estica la 478 m si in partea Sudica la 445m.

Toate măsurile definite pentru protecția aerului, protecția împotriva zgomotului sunt măsuri cu efecte și în cazul protecției așezărilor umane.

**2.7 Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice**

* riscul de accidente majore: nu este cazul;
* riscul de dezastre naturale: nu este cazul - terenul amplasamentului proiectului nu este situat în zone cu risc de dezastre naturale;
* riscuri cauzate de schimbările climatice: nu este cazul.

Nu se vor utiliza materiale cu risc pentru om/mediu și titularul de proiect/constructorul va lua măsuri în vederea prevenirii accidentelor.

**2.8 Riscurile pentru sănătatea umană**

Titularul a intocmit Studiu de Evaluare a Impactului asupra Sănătății și Confortului Populaţiei în relaţie cu obiectivul „ ” si Anexa la SIS privind Studiu de Zgomot.

1. **Amplasarea proiectului**

Deschiderea Modulului 2 al depozitului ecologic pentru deseuri menajere Drobeta Turnu Severin este localizata în satul Halanga, com. Izvoru Barzii, judeţul Mehedinti, la cca. 1,5 km de municipiul Drobeta Turnu Severin.

Proiectul nu se regaseste in zona sau in apropierea obiectivelor care intra sub protectia Listei Monumentelor Istorice actualizata periodic si publicata in Monitorul Oficial al Romaniei si a Repertoriului Arheologic National instituit prin OG nr.43/2000

**3.2 Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia:** Nu este cazul

**3.3 Capacitatea de absorbție a mediului natural, acordându-se o atenție specială următoarelor zone:**

* + 1. Zone umede, zone riverane, guri ale râurilor: ***nu este cazul*.**
    2. Zone costiere și mediul marin: ***nu este cazul.***
    3. Zonele montane și forestiere: ***nu este cazul.***
    4. Arii naturale protejate de interes național, comunitar, internațional
    5. Zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice
    6. Zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, a celei privind caracterul și mărimea zonelor de protecție sanitară și hidrogeologică
    7. Zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: ***nu este cazul.***
    8. Zonele cu o densitate mare a populației: ***nu este cazul****.*
    9. Peisaje și situri importante din punct de vedere istoric, cultural sau arheologic: nu este cazul.

1. **Tipurile și caracteristicile impactului potențial**

**4.1. Importanța și extinderea spațială a impactului**

Se apreciază că populația nu va fi afectată în mod negativ din punct de vedere al calității mediului de lucrarea propusă, în schimb va beneficia de avantajele îmbunătățirii infrastructurii și ale îmbunătățirii calității vieții.

Pregătirea si programarea lucrărilor de execuție a investiției se va face astfel încât lucrările programate sa nu duca la apariția unor situații accidentale cu impact asupra mediului si sa asigure o pregătire prealabila pentru astfel de situatii

* 1. **Natura impactului**

În execuția lucrărillor se vor lua măsuri de protecție pentru a minimaliza poluarea cu praf și poluarea sonoră. Impactul va fi numai pe termen scurt (pe durata execuției lucrărilor) și va afecta un număr redus de persoane.

Pentru perioada de exploatare, ca urmare a faptului că obiectivul propus în cadrul proiectului se va afla într-o zonă antropizată, se apreciază că impactul potențial asupra factorilor de mediu este nesemnificativ.

* 1. **Natura transfrontieră a impactului**

Proiectul nu intră sub incidenţa Convenţiei din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001.

* 1. **Intensitatea şi complexitatea impactului**

Se consideră că magnitudinea și complexitatea impactului generat de proiectul propus, atât din punct de vedere constructiv, cât și din punct de vedere funcțional, vor fi reduse și nu vor avea o influență semnificativă asupra factorilor de mediu din zonă.

* 1. **Probabilitatea impactului**

Posibilitatea de apariție a impactului asupra factorilor de mediu, în perioada de execuție, va avea caracter local. Probabilitatea unui impact semnificativ este redusă. Toate utilajele și echipamentele folosite la realizarea prezentei investiții vor avea un grad ridicat de performanță care vor îndeplini toate cerințele de mediu aferente.

* 1. **Debutul, durata, frecvenţa şi reversibilitatea impactului**

În perioada de execuție și de funcționare, impactul potențial asupra populației și sănătății populației, solului, folosințelor și bunurillor materiale, calității și regimului calitativ al apei, calității aerului și climei, generarea de zgomot și vibrații, peisajului și mediului vizual, interacțiunilor dintre elementele de mediu, prezintă următoarele caracteristici:

***În perioada de execuție****:*

* **Durata impactului*:*** impactul este de durată determinată, pe perioada realizării lucrărilor de construcție;
* **Frecvența impactului*:*** lucrările de construcție se vor derula într-o etapă compactă a cărei durată este precizată în studiul de fezabilitate;
* **Reversibilitatea impactului*:*** impactul este reversibil, întrucât, ulterior finalizării lucrărilor de execuție, vor fi efectuate lucrări specifice de refacere a amplasamentului și anume: evacuarea organizării de șantier; curățarea terenului de pământ, nisip și transportarea în zone reglementate; eliminarea deșeurilor generate de muncitori.

Măsurile întreprinse cu scopul evitării unor situații accidentale vor impiedica producerea unui impact ireversibil asupra factorilor de mediu.

* 1. **Cumularea impactului cu impactul altor proiecte existente şi/sau aprobate**

Proiectul de deschidre a modului 2 reprezinta o extindere a depozitului Judetean de deseuri nepericuloase existent.

4.8 **Posibilitatea de reducere efectivă a impactului**

Reducerea impactului asupra mediului se realizează respectând condițiile impuse pentru executarea lucrărilor prevăzute de proiect, ***descrise la punctul IV.*** Aplicarea măsurilor de diminuare a impactului generat de realizarea investiției, împreună cu obligația constructorului de a respecta legislația de mediu în vigoare, vor contribui la reducerea oricărui potențial impact asupra mediului.

1. **Observatii din partea publicului** : pe perioada parcurgerii procedurii nu au fost

observatii din partea publicului;

**II. Motivele pe baza cărora s-a stabilit neefectuarea evaluării adecvate:**

Proiectul propus ***nu intră sub incidenţa art. 28 din O.U.G. nr. 57/2007*** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, aprobată prin Legea nr.49/2011, deoarece nu poate avea efecte negative semnificative asupra siturilor Natura 2000, singur sau în combinație cu alte planuri sau proiecte.

1. **Motivele pe baza cărora s-a stabilit neefectuarea evaluării impactului asupra corpurilor de apă:**

Nu este necesar Studiu de Evaluare a Impactului asupra Corpului de Apa ( SEICA ) cf adresei ANAR ABA Jiu Craiova nr. 12785/08.08.2024

Titularul a obtinut Avizul de Gospodarire a Apelor

Cu conditii

1. **Condițiile de realizare a proiectului** pentru evitarea sau prevenirea eventualelor efecte negative semnificative asupra mediului:

Se vor respecta urmatoarele masuri:

* interzicerea efectuarii pe amplasament a unor reparatii de utilaje sau mijloace de transport, care de obicei se soldeaza cu scapari de carburanti si lubrefianti pe sol;
* obligarea constructorilor de a folosi numai acele mijloace de transport al materialelor si al deseurilor ce se vor evacua de pe santier, care sa fie prevazute cu mijloace de protectie impotriva imprastierii lor pe traseele de circulatie din localitatile strabatute.
* se interzice depozitarea de pamant excavat sau materiale de constructii in afara amplasamentului obiectivelor si in locuri neautorizate;
* pamantul excavat va putea fi folosit pentru reamenajarea terenului.
* ***Se vor respecta datele şi specificaţiile din documentaţia tehnică precum şi legislaţia de mediu în vigoare;***
* ***Se vor respecta măsurile prevăzute prin proiect în vederea diminuării impactului asupra factorilor de mediu;***
* ***Se vor respecta masurile impuse prin Studiul de Impact asupra Sanatatii***
* ***Beneficiarul răspunde de realizarea corectă a lucrărilor propuse, prezentate în Memoriul de prezentare;***
* În perioada de implementare a proiectului se vor adopta măsuri pentru evitarea eroziunii hidraulice a suprafețelor excavate, precum și a materialelor solubile sau antrenabile cu apa;
* Activitatea se va desfășura strict în zona avizată prin actele de reglementare obținute pentru investiție. Se interzice ocuparea unor alte suprafețe, necuantificate ca fiind necesare în economia investitiei;
* Suprafețele prevăzute în proiect a fi afectate temporar vor fi reabilitate și redate circuitului inițial. La finalul lucrărilor de construcție nu trebuie să existe pe amplasament alte suprafețe ocupate definitiv decât cele necesare funcționării obiectivului. Nu se vor lăsa pe amplasament depozite de agregate sau de pământ rezultat din excavații;
* *Platforma organizării de șantier va fi dezafectată, iar terenul va fi refăcut pentru folosința anterioară.*
* *La finalul perioadei de execuție a Modulului 2, vehiculele şi utilajele folosite vor fi retrase de pe amplasament.*
* *Pe perimetrul incintei sunt prevăzute spatii verzi in suprafața de aprox. mp ce vor fi înierbate și în care se vor planta arbuști*

***La finalizarea lucrărilor se va notifica Agenţia pentru Protecţia Mediului Mehedinţi - în vederea verificarii realizarii proiectului în conformitate cu cerinţele legale şi cu condiţiile din prezentul act şi intocmirii procesului verbal de constatare a respectării tuturor condiţiilor impuse, proces-verbal care va face parte din procesul-verbal de recepţie la terminarea lucrărilor;***

***La finalizarea lucrărilor se va notifica Agenţia pentru Protecţia Mediului Mehedinţi în vederea necesitatii obtinerii Autorizatiei de Mediu***

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

*Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.*

*Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.*

*Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.*

*Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.*

*Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.*

*Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.*

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.*

**DIRECTOR EXECUTIV,**

Dragoș Nicolae TARNIȚĂ

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat: Claudia LOHON | Șef Serviciu AAA |  |  |
| Avizat: Magda DUMBRAVEANU | Sef Birou CFM |  |  |
| Întocmit: Marilena FAIER | Consilier sup.AAA |  |  |